ᱠᱚᱭᱞᱟᱥ ᱱᱟᱛᱷ ᱠᱟᱛᱡᱩ

ᱠᱚᱭᱞᱟᱥ ᱱᱟᱛᱷ ᱠᱟᱛᱡᱩ (᱑᱗ ᱡᱩᱱ ᱑᱘᱘᱗ - ᱑᱗ ᱯᱷᱮᱵᱽᱨᱩᱣᱟᱨᱤ ᱑᱙᱖᱘) ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱨᱟᱡᱽᱱᱮᱛᱟᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱳᱰᱤᱥᱟ ᱟᱨ ᱯᱩᱪᱷᱤᱢ ᱵᱟᱝᱞᱟ ᱨᱤᱱᱤᱡ ᱨᱟᱡᱽᱡᱚᱯᱟᱲ, ᱢᱚᱫᱷᱭᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ, ᱛᱟᱞᱢᱟ ᱵᱷᱹᱠᱷᱩᱞ ᱢᱚᱱᱛᱨᱤ, ᱟᱨ ᱛᱟᱞᱢᱟ ᱨᱩᱠᱷᱤᱭᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱥᱚᱨᱮᱥ ᱩᱠᱤᱞ ᱠᱷᱚᱱ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱡᱟᱜ ᱚᱠᱛᱚ ᱨᱤᱱᱤᱡ ᱡᱚᱛᱚ ᱠᱷᱚᱱ ᱵᱟᱹᱲᱛᱤ riveting ᱢᱟᱢᱞᱟ ᱨᱤᱱᱤᱡ ᱵᱷᱟᱹᱜᱤᱫᱟᱨ ᱮ ᱛᱟᱦᱮᱸ ᱠᱟᱱᱟ, ᱚᱱᱟ ᱠᱚ ᱵᱷᱤᱛᱨᱤ ᱠᱷᱚᱱ ᱫᱚ ᱧᱩᱛᱩᱢᱟᱱ INA ᱵᱤᱱᱤᱰᱟᱹᱣ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱰᱨ. ᱠᱟᱛᱡᱩ ᱫᱚ ᱥᱤᱧᱚᱛ ᱨᱮ ᱵᱽᱨᱤᱴᱤᱥ ᱥᱟᱥᱚᱱ ᱵᱤᱨᱩᱫᱷ ᱨᱮ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱟᱹᱰᱤ ᱥᱮᱨᱢᱟ ᱜᱮ ᱡᱚᱴᱟᱣ ᱯᱷᱩᱨᱜᱟᱹᱞ ᱥᱮᱱᱟ ᱠᱚ ᱥᱟᱶ ᱛᱟᱦᱮᱸ ᱠᱟᱛᱮ ᱡᱤᱭᱚᱱ ᱮ ᱠᱷᱮᱢᱟᱣ ᱞᱮᱫ-ᱟ ᱾

 ᱜᱤᱫᱽᱨᱟᱹ ᱡᱤᱭᱚᱱ 

ᱠᱚᱭᱞᱟᱥ ᱱᱟᱛᱷ ᱠᱟᱛᱡᱩ ᱣᱟᱜ ᱡᱟᱱᱟᱢ ᱫᱚ ᱑᱗ ᱡᱩᱱ ᱑᱘᱘᱗ ᱨᱮ ᱡᱚᱣᱨᱟ (ᱱᱤᱛᱚᱜ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮ) ᱨᱮᱱᱟᱜ ᱨᱮᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱨᱮᱫᱚ ᱠᱟᱥᱢᱤᱨᱤ ᱯᱚᱸᱰᱤᱛ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱡᱚᱣᱨᱟ ᱨᱮᱭ ᱵᱟᱥᱟ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱟᱡ ᱵᱟᱵᱟ ᱛᱨᱤᱵᱷᱩᱵᱚᱱ ᱱᱟᱛᱷ ᱫᱚ ᱠᱟᱛᱡᱩ ᱯᱚᱱᱚᱛ ᱨᱤᱱᱤᱡ ᱟᱭᱟᱨ ᱫᱤᱵᱟᱱ ᱮ ᱛᱟᱦᱮᱸ ᱠᱟᱱᱟ ᱾  

ᱚᱞ ᱯᱟᱲᱦᱟᱣ

ᱠᱚᱭᱞᱟᱥ ᱱᱟᱛᱷ ᱟᱜ ᱥᱮᱪᱮᱫ ᱫᱚ ᱡᱚᱣᱨᱟ ᱨᱮᱱᱟᱜ ᱵᱚᱨᱨ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱛᱤᱱ ᱡᱚᱦᱚᱜ ᱩᱱᱤ ᱞᱟᱦᱳᱨ ᱨᱮ ᱨᱚᱝᱜᱚᱢᱚᱦᱚᱞ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱣᱜ ᱞᱟᱹᱜᱤᱫ ᱠᱚ ᱵᱷᱮᱡᱟ ᱠᱮᱫᱮᱭᱟ ᱾ ᱢᱟᱨᱪ ᱑᱙᱐᱕ ᱨᱮ ᱯᱷᱟᱨᱢᱚᱱ ᱠᱮᱨᱮᱥᱛᱟᱱ ᱵᱤᱨᱫᱟᱹᱜᱟᱲ, ᱞᱟᱦᱳᱨ ᱠᱷᱚᱱ ᱥᱚᱱᱮᱨ ᱯᱟᱲᱦᱟᱣ ᱯᱩᱨᱟᱹᱣ ᱥᱟᱹᱛ ᱞᱟᱦᱟᱨᱮ ᱩᱱᱤ ᱫᱚ ᱫᱟᱨᱟᱭ ᱥᱮᱨᱢᱟ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱮᱴᱨᱤᱠ ᱨᱮᱱᱟᱜ ᱵᱤᱱᱤᱰ ᱮ ᱯᱟᱥ ᱠᱮᱫ-ᱟ ᱾  ᱤᱱᱟᱹ ᱥᱮᱨᱢᱟ ᱜᱮ ᱡᱩᱞᱟᱭ ᱨᱮ ᱩᱱᱤ ᱫᱚ ᱤᱞᱟᱦᱟᱵᱟᱫᱽ ᱨᱮᱱᱟᱜ ᱢᱩᱭᱤᱨ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱨᱮ ᱵᱤᱥᱮᱞᱮᱫ ᱮ ᱦᱟᱛᱟᱣ ᱠᱮᱫ-ᱟ ᱾ ᱥᱮᱯᱴᱮᱢᱵᱚᱨ ᱑᱙᱐᱗ ᱨᱮ, ᱩᱱᱤ ᱫᱚ ᱤᱞᱟᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱱᱩᱱ ᱨᱮᱱᱟᱜ ᱰᱤᱜᱽᱨᱤᱭ ᱟᱢᱮᱴ ᱞᱮᱫ-ᱟ, ᱡᱟᱦᱟᱸ ᱫᱚ ᱴᱚᱴᱷᱟᱨᱮ ᱫᱚᱥᱟᱨ ᱴᱷᱟᱶ ᱨᱮ ᱛᱟᱦᱮᱸ ᱮᱱᱟ ᱾ ᱑᱙᱐᱘ ᱨᱮ, ᱩᱱᱤ ᱫᱚ ᱚᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱮ ᱱᱟᱜᱟᱢ ᱨᱮ ᱢᱟᱥᱴᱚᱨ ᱰᱤᱜᱽᱨᱤᱭ ᱟᱢᱮᱴ ᱞᱮᱫ-ᱟ ᱾ ᱩᱱᱤ ᱫᱚ ᱑᱙᱑᱔ ᱨᱮ ᱤᱞᱟᱦᱟᱵᱟᱫᱽ ᱮ ᱥᱮᱱᱚᱜ ᱞᱟᱦᱟᱨᱮ ᱠᱟᱱᱯᱩᱨ ᱨᱮ ᱤᱱᱟᱹ ᱥᱮᱨᱢᱟ ᱫᱚ ᱠᱟᱱᱩᱱ ᱠᱟᱨᱵᱟᱨ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱩᱱᱤ ᱫᱚ ᱟᱡᱟᱜ ᱰᱚᱠᱴᱚᱨᱮᱴ ᱤᱱ ᱞᱚ, ᱮᱞᱮᱞᱵᱤᱭ ᱥᱟᱹᱛ ᱠᱮᱫ-ᱟ ᱾ ᱑᱙᱑᱙ ᱨᱮ ᱤᱞᱟᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ, ᱑᱙᱒᱑ ᱨᱮ ᱢᱤᱫ ᱩᱠᱤᱞ ᱞᱮᱠᱟᱛᱮ ᱤᱞᱟᱦᱟᱵᱟᱫᱽ ᱩᱱᱩᱥᱩᱞ ᱫᱚᱨᱵᱟᱨᱜᱟᱲ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ 

ᱟᱯᱚᱱ ᱡᱤᱭᱚᱱ

ᱠᱟᱛᱡᱩ ᱟᱨ ᱟᱡᱤᱡ ᱮᱨᱟ ᱨᱩᱯ ᱠᱤᱥᱳᱨᱤ ᱨᱤᱱ ᱫᱚ ᱢᱚᱬᱮ ᱜᱚᱴᱟᱝ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱺ ᱯᱮᱭᱟ ᱠᱚᱲᱟ ᱜᱤᱫᱽᱨᱟᱹ ᱟᱨ ᱵᱟᱨᱭᱟ ᱠᱩᱲᱤ ᱜᱤᱫᱽᱨᱟᱹ ᱾ ᱦᱚᱯᱚᱱ ᱵᱽᱨᱚᱦᱢᱚ ᱱᱟᱛᱷ ᱠᱟᱛᱡᱩ ᱫᱚ ᱤᱞᱟᱦᱟᱵᱟᱫᱽ ᱩᱱᱩᱥᱩᱞ ᱫᱚᱨᱵᱟᱨ ᱜᱟᱲ ᱨᱮ ᱢᱩᱠᱷᱤᱭᱟᱹ ᱡᱚᱥᱴᱤᱥ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾  ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱯᱚᱱ ᱥᱤᱵᱽ ᱱᱟᱛᱷ ᱫᱚ ᱚᱱᱟ ᱫᱚᱨᱵᱟᱨ ᱜᱟᱲ ᱨᱮᱜᱮ ᱡᱚᱡᱽ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱟᱨ ᱩᱛᱛᱚᱨ ᱯᱨᱚᱫᱮᱥ ᱞᱮᱡᱤᱥᱞᱮᱪᱚᱨ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱥᱤᱵᱽ ᱱᱟᱛᱷ ᱤᱡ ᱦᱚᱯᱚᱱ, ᱠᱚᱭᱞᱟᱥ ᱱᱟᱛᱷ ᱤᱡ ᱜᱚᱲᱚᱢ ᱠᱚᱲᱟ ᱢᱟᱨᱠᱰᱮᱭ ᱠᱟᱛᱡᱩ, ᱫᱚ ᱥᱤᱧᱚᱛ ᱨᱮᱱᱟᱜ ᱞᱟᱯᱷᱟᱝ ᱫᱚᱨᱵᱟᱨᱜᱟᱲ ᱨᱮ ᱡᱚᱡᱽ ᱞᱮᱠᱟᱛᱮ ᱦᱚᱸᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤᱭᱤᱡ ᱜᱚᱲᱚᱢ ᱠᱩᱲᱤ ᱛᱤᱞᱚᱛᱛᱚᱢᱟ ᱢᱩᱠᱷᱚᱨᱡᱤ ᱫᱚ ᱱᱤᱣᱭᱚᱨᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱨᱚᱯᱷᱚᱥᱚᱨ, ᱨᱟᱡᱽᱱᱮᱛᱟ ᱟᱨ ᱯᱚᱨᱢᱚᱨ ᱰᱤᱯᱞᱚᱢᱮᱴ ᱥᱚᱥᱤ ᱛᱷᱚᱨᱩᱨ ᱤᱡ ᱯᱩᱭᱞᱩ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Dr Kailash Nath Katju- A Tribute, Delivered by Pt. Kanhaiya Lal Misra (the then Advocate General, Uttar Pradesh), on 19 February 1968 at the Full Court reference in the Chief Justice’s Court Room on the sad demise of Dr. K.N. Katju
 Pen Portraits- Dr. Kailas Nath Katju, by MR. JUSTICE P. N. SAPRU